આગામી જન્માષ્ટમીના તહેવારને લઈ આ વર્ષ રાજકોટમાં ૨૨ થી ૨૬ ઓગષ્ટ પાંચ દિવસીય લોકમેળાનું આયોજન કરાયું છે, આ દરમિયાન આ વર્ષ રાજકોટના મેળાને પણ મોંઘવારી નડી છે, તંત્ર દ્વારા ૧૦ થી ૧૫ ટકા સ્ટોલના ભાવમાં વધારો ઝીંકી દેવાયો છે, આ સાથે જ મલ્હાર લોકમેળામાં વિવિધ કેટેગરીના ૩૩૮ સ્ટોલ છે, તેની સામે હજુ ૧૨૨ ફોર્મ જ ભરાઈને આવ્યા છે,એક તરફ મંદીનો માહોલ અને બીજી તરફ તંત્ર દ્વારા સ્ટોલના ભાવ વધારાતા ક્યાક લોકોમાં નિરસ્તા જોવા મળી છે, આવતીકાલે સોમવારે સ્ટોલના ફોર્મ ભરી પરત કરવા માટે છેલ્લો દિવસ છે, ક્યાંક એવુ પણ ચર્ચાઈ રહ્યું છે કે વરસાદની ટુટી પડવાની બીકે સ્ટોલમાં લોકોએ ઓછો રસ લીધો છે, તો ક્યાક મોઘવારી નડી છે.